Page:Oxford Book of English Verse 1250-1900.djvu/596

 John Anderson, my jo, John, We clamb the hill thegither; And monie a canty day, John, We've had wi' ane anither: Now we maun totter down, John, But hand in hand we'll go, And sleep thegither at the foot, John Anderson, my jo.

497. canty] cheerful. 498. The Banks o' Doon

Ye flowery banks o' bonnie Doon, How can ye blume sae fair! How can ye chant, ye little birds, And I sae fu' o' care!

Thou'll break my heart, thou bonnie bird, That sings upon the bough; Thou minds me o' the happy days When my fause luve was true.

Thou'll break my heart, thou bonnie bird, That sings beside thy mate; For sae I sat, and sae I sang, And wistna o' my fate.

Aft hae I roved by bonnie Doon, To see the woodbine twine; And ilka bird sang o' its luve, And sae did I o' mine.

Wi' lightsome heart I pu'd a rose Upon a morn in June; And sae I flourish'd on the morn, And sae was pu'd or' noon.

498. or'] ere.